

ที่ มท ๐๘๑๖.๓/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มกราคม 2568

เรื่อง โครงการจัดกิจกรรมอบรมเชิงปฏิบัติการเพื่อส่งเสริมการเรียนรู้เทคโนโลยีปัญญาประดิษฐ์ในชั้นเรียน   
 (AI - Adaptive)

เรียน ผู้ว่าราชการจังหวัด ทุกจังหวัด (ยกเว้นจังหวัดบึงกาฬ)

สิ่งที่ส่งมาด้วย 1. บัญชีรายชื่อโรงเรียนที่จัดการศึกษาระดับชั้นมัธยมศึกษา จำนวน 1 ชุด

2. รายละเอียดโครงการฯ จำนวน 1 ชุด

3. QR Code ใบสมัครเข้าร่วมโครงการฯ จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากสำนักงานพัฒนาวิทยาศาสตร์และเทคโนโลยีแห่งชาติ (สวทช.) โดยศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) ว่า คณะรัฐมนตรี  
ได้ประชุมปรึกษาเมื่อวันที่ 26 กรกฎาคม 2565 มีมติเห็นชอบแผนปฏิบัติการด้านปัญญาประดิษฐ์แห่งชาติ  
เพื่อการพัฒนาประเทศไทย (พ.ศ. ๒๕๖๕ – ๒๕๗๐) โดยในยุทธศาสตร์ที่ 3 การเพิ่มศักยภาพบุคลากร  
และการพัฒนาการศึกษาด้านปัญญาประดิษฐ์ ได้กำหนดแนวทางการพัฒนาทักษะและองค์ความรู้ทุกระดับการเรียนรู้ที่เกี่ยวกับปัญญาประดิษฐ์ตลอดทุกช่วงชีวิต ในการนี้ ศูนย์เทคโนโลยีอิเล็กทรอนิกส์ฯ ร่วมกับภาคีเครือข่าย  
ได้ขับเคลื่อนโครงการจัดกิจกรรมอบรมเชิงปฏิบัติการเพื่อส่งเสริมการเรียนรู้เทคโนโลยีปัญญาประดิษฐ์ในชั้นเรียน   
(AI - Adaptive) ให้กับโรงเรียน 750 แห่ง ทั่วประเทศ โดยมีรายละเอียดการอบรม ดังนี้

1. คุณสมบัติและเงื่อนไข

1.1 เป็นโรงเรียนสังกัดองค์กรปกครองส่วนท้องถิ่นและมีครูผู้สอนในวิชาวิทยาการคำนวณ  
ระดับมัธยมศึกษาตอนต้นหรือมัธยมศึกษาตอนปลาย โรงเรียนละ 2 คนเข้าร่วมการอบรม

1.2 สามารถเข้าร่วมการอบรมรูปแบบออนไลน์และออนไซต์ (ในระดับภูมิภาค) ระหว่างเดือนกุมภาพันธ์ - เมษายน 2568

1.3 ได้รับการอนุมัติจากต้นสังกัดให้เข้าร่วมโครงการฯ โดย สวทช. รับผิดชอบค่าอาหาร   
และค่าที่พักระหว่างการอบรม และขอความอนุเคราะห์ต้นสังกัดสนับสนุนค่าใช้จ่ายในการเดินทางไปราชการ ได้แก่ ค่าเบี้ยเลี้ยง และค่าพาหนะระหว่างการเดินทางไปราชการ

1.4 หลังจากเข้ารับการอบรมต้องนำความรู้ที่ได้รับการอบรมไปจัดการเรียนรู้ในภาคเรียนที่ 1   
ปีการศึกษา 2568 อย่างน้อย 2 ห้องเรียน (นักเรียน จำนวนรวม 60 คน) โดยบูรณาการสอนในวิชาวิทยาการคำนวณ เปิดสอนเป็นรายวิชาเพิ่มเติม บูรณาการในกิจกรรมพัฒนาผู้เรียน หรือตามความเหมาะสมสอดคล้องกับบริบทของโรงเรียน

2. กำหนดการอบรม (โรงเรียนสังกัดองค์กรปกครองส่วนท้องถิ่น)

2.1 ภาคเหนือ (โรงเรียน จำนวน 10 แห่ง ครู จำนวน 20 คน)

- อบรมออนไลน์ ระหว่างวันที่ 19 - 20 กุมภาพันธ์ 2568 ผ่านสื่ออิเล็กทรอนิกส์โปรแกรม Cisco Webex Meetings

- อบรมออนไซต์ ระหว่างวันที่ 22 - 23 กุมภาพันธ์ 2568 ณ โรงแรมฮอลิเดย์  
การ์เดน โฮเทลแอนด์ รีสอร์ท จังหวัดเชียงใหม่

/2.2 ภาคกลาง ...

- 2 -

2.2 ภาคกลาง (โรงเรียน จำนวน 10 แห่ง ครู จำนวน 20 คน)

- อบรมออนไลน์ ระหว่างวันที่ 27 - 28 กุมภาพันธ์ 2568 ผ่านสื่ออิเล็กทรอนิกส์โปรแกรม Cisco Webex Meetings

- อบรมออนไซต์ ระหว่างวันที่ 7 - 8 มีนาคม 2568 ณ โรงแรม Royal River Hotel กรุงเทพมหานคร

2.3 ภาคอีสานตอนบน (โรงเรียน จำนวน 10 แห่ง ครู จำนวน 20 คน)

- อบรมออนไลน์ ระหว่างวันที่ 4 - 5 มีนาคม 2568 ผ่านสื่ออิเล็กทรอนิกส์ โปรแกรม   
Cisco Webex Meetings

- อบรมออนไซต์ ระหว่างวันที่ 14 - 15 มีนาคม 2568 ณ โรงแรมเวลวดี จังหวัดอุดรธานี

2.4 ภาคอีสานตอนล่าง (โรงเรียน จำนวน 10 แห่ง ครู จำนวน 20 คน)

- อบรมออนไลน์ ระหว่างวันที่ 11 - 12 มีนาคม 2568 ผ่านสื่ออิเล็กทรอนิกส์ โปรแกรม Cisco Webex Meetings

- อบรมออนไซต์ ระหว่างวันที่ 21 - 22 มีนาคม 2568 ณ โรงแรมสุนีย์ แกรนด์   
โฮเทล แอนด์ คอนเวนชั่น เซ็นเตอร์ จังหวัดอุบลราชธานี

2.5 ภาคใต้ (โรงเรียน จำนวน 10 แห่ง ครู จำนวน 20 คน)

- อบรมออนไลน์ ระหว่างวันที่ 27 - 28 มีนาคม 2568 ผ่านสื่ออิเล็กทรอนิกส์ โปรแกรม Cisco Webex Meetings


- อบรมออนไซต์ ระหว่างวันที่ 3 - 4 เมษายน 2568 ณ โรงแรมหรรษา เจ บี หาดใหญ่ จังหวัดสงขลา

กรมส่งเสริมการปกครองท้องถิ่นพิจารณาแล้วเห็นว่า เพื่อส่งเสริมการเรียนรู้เทคโนโลยี  
และปัญญาประดิษฐ์ในโรงเรียนสังกัดองค์กรปกครองส่วนท้องถิ่น จึงขอความร่วมมือจังหวัดแจ้งองค์กรปกครองส่วนท้องถิ่นที่จัดการศึกษาระดับชั้นมัธยมศึกษาเพื่อแจ้งโรงเรียนในสังกัดที่มีความพร้อมและมีความสนใจ   
ให้ส่งใบสมัครเข้าร่วมโครงการฯ ทาง Google Forms ตามภูมิภาคที่กำหนด ภายในวันจันทร์ที่ 10 กุมภาพันธ์ 2568 โดยไม่มีค่าใช้จ่าย สำหรับค่าเบี้ยเลี้ยงและค่าพาหนะในการเดินทางไปราชการ ขอความอนุเคราะห์เบิกจ่าย  
จากองค์กรปกครองส่วนท้องถิ่นต้นสังกัด ทั้งนี้ กรมส่งเสริมการปกครองท้องถิ่นจะดำเนินการคัดเลือกโรงเรียนจำนวน 50 แห่ง (โรงเรียนละ 2 คน รวมจำนวนครู 100 คน) เพื่อร่วมโครงการดังกล่าว และจะแจ้งรายชื่อโรงเรียนที่ได้รับการคัดเลือกทาง QR Code สิ่งที่ส่งมาด้วย ภายในวันพฤหัสบดีที่ 13 กุมภาพันธ์ 2568 รายละเอียดปรากฏ ตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

สิ่งที่ส่งมาด้วย



bit.ly/4gXiOLz

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

รอง อสถ...................................

ผอ.กศ.......................................

ผอ.กง.สศ..................................

หน.ฝ.คศ....................................

จนท...........................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๐๐ ต่อ ๕๓๑2

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวกัลย์สุดา มาเยอะ โทร. 08 4611 9039